Lav et referat af nedenstående tekst:

Tekst:
Fem havvindmøller helt op til 256 meter er nu et skridt tættere på at blive virkelighed ud for Frederikshavn. Det skriver kanalfrederikshavn.dk. Tilladelsen glæder European Energy. -	Vi har arbejdet intensivt med vores planer om at gøre Frederikshavn til et knudepunkt for fremtidens havvindmølleteknologi, og derfor er vi meget tilfredse med, at vi nu har fået etableringstilladelse. Det er en vigtig milepæl, og vi arbejder nu videre med at modne projektet og sikre de fornødne økonomiske rammer, siger Andreas Karhula Lauridsen,  chef for havvind hos European Energy, til kanalfrederikshavn.dk. Forud for tilladelsen er gået et arbejde med at vurdere, hvilke konsekvenser projektet vil have på miljøet og dyrelivet. På trods af at Hirsholmene er totalfredede, er der givet tilladelse til at arbejde videre med opsætningen af fem vindmøller. European Energy har fået udarbejdet en miljøkonsekvens-rapport for projektet. I rapporten er konklusionen blandt andet, at de fem havvindmøller vil kunne forringe vandkvaliteten, give marsvin og sæler høretab og at fisk vil forsvinde. Samlet set slår rapporten dog fast, at der ikke er noget længerevarende miljø- eller naturtab ved projektet. Planer om Power-to-X Planerne med den grønne strøm er at udnytte den til et Power-to-X-projekt. -	Vi ser gode muligheder for at udnytte den grønne strøm fra havvindmøllerne sammen med solenergi fra projekter på land til at producere Power-to-X-produkter i Frederikshavn, siger Andreas Karhula Lauridsen til kanalfrederikshavn.dk.

Referat:
Der er givet etableringstilladelse til European Energys havvindmølleprojekt i Frederikshavn fra Energistyrelsen og Frederikshavn Kommune.